als_Latn dik_Latn sag_Latn
Partia Demokratike u bën thirrje qytetarëve të bashkohen në protestë kundër rritjes së çmimit të dritave, kundër varfërisë e padrejtësisë që sipas saj, po shkakton qeveria.
Në një deklaratë për mediat, koordinatorja e PD-së Grida Duma tha se “rritja dramatike e çmimit të energjisë që ka vendosur të bëjë Edi Rama, është vdekjeprurëse. Me heqjen e fashës mbrojtëse, fatura mujore për 2 milionë e 100 mijë shqiptarë do të jetë deri në 70 përqind më e shtrenjtë”.
“Dy milionë e 100 mijë shqiptarë të varfër, të zhytur në borxhe, pa punë, në ankth për bukën e gojës dhe pa shpresë për të ardhmen, do të vuajnë edhe më shumë nga vendimi që ka marrë Edi Rama për të rritur cmimin e energjisë elektrike. Janë dy milionë e 100 mijë shqiptarë që konsumojnë më pak ose deri në 300 KË në muaj, të mbrojtur deri tani me anë të çmimit 77 lekë për kilovat. Edi Rama e hoqi fashën mbrojtëse për këtë kategori që është rreth 77 përqind e konsumatorëve. Cmimi i energjisë elektrike është edhe sot shumë i lartë, krahasuar me të ardhurat e qytetarëve dhe duke ditur se kostoja e prodhimit tek ne është më e ulëta në Europë. Por rritja dramatike që ka vendosur të bëjë Edi Rama, është vdekjeprurëse. Me heqjen e fashës mbrojtëse, fatura mujore për 2 milionë e 100 mijë shqiptarë do të jetë deri në 70 përqind më e shtrenjtë. Vetëm një pushtues do të sillej kështu me popullin e tij. Eshtë Edi Rama që premtoi uljen e çmimit të energjisë elektrike me 20 përqind, pasi u zotua se do të hiqte TVSH-në. Eshtë Edi Rama që premtoi rilindje, legalizim e shëndetësi falas, 300 mijë vende pune.”- deklaroi Duma.
“Po shihni ku e katandisi vendin. Papunësi, varfëri, pasiguri. Rritje të çmimeve, rritje të çmimit të energjisë, rritje të çmimit të naftës. Deri ku do të shkojë e keqja që s’ka fund me këtë kryeministër, me këtë qeveri. Shqiptarët nuk ia kanë për borxh oligarkut Rama dhe skotës së tij. E keqja nuk do të ndalet derisa ne të gjithë së bashku ta ndalim. Partia Demokratike i bën thirrje qytetarëve të ngrihen, dhe të bashkohen në protestë, nga Jugu në Veri, nga Lindja në Perendim. Askush nuk mund të luajë me jetën dhe të ardhmen e shqiptarëve. Ka ardhur koha që të gjithë së bashku ti themi ndal të keqes që ka mbërthyer vendin. Ka ardhur koha të ngrihemi e t’i ndalim.”- deklaroi Duma.
als_Latn als_Latn als_Latn als_Latn